
X  aris  i  Opror  stod. 

Frihedens  Morgensol  gik  op  i  Blod, 

og  ved  det  første  Grlimt,  der  gjennem  Morket  trængte, 

som  ved  et  Trylleord  I 

blev  alle  Lidenskabens  Lænker  s]3rængte.  ' 

Et  grufuldt  Chor  f 

af  vilde  Røster  ud  i  Verden  lød, 

og  Verden  saa  med  Bæven,  det  betød, 

at  Tidens  Løsen  nu  var:  Hævn  og  Død!  — 

De  levende  maa  bøde  ^ 

for  længst  henfarne  Slægters  Skyld  og  Brøde,  I 

Lig  en  rastløs  Fugl  I 

er  Hadet  fløjet  ud  af  mørke  Skjul  | 

og  tumler  sig,  ej  lyssky  mer,  ved  Dag.  | 

Da  dirrer  Luften  trindt  af  Skrig  og  Brag, 


som  naar  til  Strid  der  stævnes ; 

thi  nii  skal  Tidens  høje  Punkter  jævnes.   - 

Den  gridske  Panther  ej  til  lige  Spring 

fordrister  sig, 

men  kredsende  den  lister  sig 

sit  'Bytte  nærmere  •  i  store  Sving, 

End  Kongen  urørt  sad  bag  Slottets  Fløje. 

Da  var  det  just 

om  Morgenen  den  10de  Avgust, 

at  Folkeskaren  fæstede  sit  Øje 

paa  Slottets  Porte ;  brat  den  gjorde  Front. 

Skrækken  slog 

den  hele  Hær  af  Hoffolk :  hver  sier  droo; 

i  vildsom  Flugt  bort  fra  sin  Post  og  Dont. 

Frygt  sletted  Troskab  ud!  — 

Snart  folketomne  stod  de  gyldne.  Sale. 

Selv  garde  nationale, 

den  franske  Slotsvagt,  glemte  Ærens  Bud 

og  lod  sin  Konge  forsvarsløs  tilbage. 

Sorgfuld  uden  Klage, 

ene  uden  Ven, 


raadvild  han  stod,  forladt  af  sine  Mænd.  — 

Den  hæse  Larm,  de  vihle  Skrig  derude 

slog  hageltætte  ind  mod  hver  en  Rude, 

saa  Grrunden  rj^sted,  hvor  han  stod. 

Hans  Tanke  Redning  søgte.  — 

Hvert  Baand  var  lost;  —  Da  maatte  Kongen  flygte. 

Sit  Slot  han  da  i  Løndom  t3'^st  forlod.  — 

Hvert  Baand  var  løst!  —  Nej,  ét  holdt  endnu  fast 

som  forst  i  Doden  brast! 

Se,  foran  Tuilerieme  staa 

i  sluttet  Række 

Schweizergardens  Soldater  kjække; 

de  fejgt  ej  vilde  Geværet  strække, 

de  vilde  Skarer  dem  ikke  skrække; 

tro  vogted  de  paa 

den  Post  de  skulde  forsvare. 

Vel  saa  de  klart  dødbringende  Fare, 

der  trued  dem  alle, 

naar  hævnlystne  Skarer  over  dem  falde ; 

vel  saa  de,  hvorlunde  paa  Farens  Bud 

hos  fjærn  og  nær 


Æren  og  Troskaben  slettedes  ud; 

men  Schweizerne  stode  besluttede  her. 

Deres  Krigerære  var  given  som  Pant, 

deres  Ed  dem  bandt, 

kun  Kongen,  som  bandt,  kan  løse  igjen; 

men  Kongen  glemte  de  trofaste  Mænd, 

der  vented'  og  vented'  med  Døden  for  Øje, 

om  Budet  ej   kom  fra  Slottet  hint  høje, 

som  skulde  hindre  forgjæves  Strid 

og  bringe  Befrielsens  Løsen  hid. 

Men  Tiden  kom  og  Tiden  gik; 

fra  Kongen  intet  Bud  de  fik. 

Dog  Schweizerne  stode  besluttede  end, 

skjønt  Kongen  forlod  sit  Slot  det  høje, 

og  Kongen  glemte  de  trofaste  Mænd, 

der  vented'  og  vented'  med  Døden  for  Øje. 

Da  faldt  et  Skud! 

i  vilde  Luer  slog  Kampen  ud, 

thi  Pantheren,    som  havde  listet  omkring, 

voved  først  nu  det  lige  Spring.  — 

Da  strede  de  tapre  den  sidste  Strid!  — • 


mod  Frankrig  værged'  de  Frankrigs  Lilje. 
Kun  føje  Tid,      . 

da  sank  de  blødende  alle  paa  Tilje. 
Saa  faldt  den  stolte  Schweizergarde!  — 


Ved  Vierwaldstådtersøens  Bred, 
hvor  Alnaturen  rigt  har  sænket  ned 
en  Skjonhedsfylde,  gribende  og  stor, 
—  et  Paradis  paa  Jord!  — 
der  satte  Schweizerne  det  stolte  Minde, 
som  ej  i  Verden  kan  sin  Lige  finde, 
til  Fædrelandets  ædle  Sønners  Ære.  — 
En  Mester  i  sin  Kunst  det  maa  være, 
der  skulde  tolke  slig  Storheds  Bedrift! 
Den  vidtberømte  kom.  —  Med  evig  Skrift 
i  Klippens  haarde  Sten  han  Daaden  skrev. 
Symbolet,  som  han  greb  i  Aanden,  blev: 
den  faldne  Løve. 

Den  hviler,  som  om  nys  den  segned  dér 
af  Dødens  Lanse  ramt;  det  brudte  Spær 
har  skjult  sin  Od  dybt  inde  i  dens  Hjerte ; 
lukt  er  dens  Mund,  ej  Dødens  dybe  Smerte 
afpressed  den  et  Suk.     Som  den,  der  møder 
sin  Skjæbne  kjækt,  i  Tavshed  stolt  forbløder, 
saa  faldt  den  vældige!  — 
Paa  liljedækte  Skjold,  som  den  var  sat 
til  Værn  og  Værge  for,  sank  Kloen  mat 
af  svare  Vunder  lammet.     Livet  brast, 
men  Æren  holder  den  i  Døden  fast. 
Dér  hviler  den,    som  den  vel  hvile  maa, 
•der  har  saa  fuldbragt  Daad  at  hvile  paa. 
Dér  hviler  den ;  en  Fred  den  præget  har, 
som  om  det  bedste  just  den  hændet  var. 
Dér  hviler  den,  i  Klippen  sænket  ned, 
det  ædleste  Symbol  paa  Trofasthed.   . 
Dér  hviler  den,  mens  Livet  om  den  buldrer, 
til  Alpekjædens  Stenvæg  engang  smuldrer. 


/ 


En  lille  Dam  ved  Klippens  Fod  er  lagt; 

om  den  de  mørke  Graner  tavst  staa  Vagt 

lig  Sørgetanker  ved  de  tapres  Grave. 

Og  midt  i  Dødens  højtidsfulde  Have 

et  Springvand  op  af  Dammen  sagte  vælder ; 

vemodelig  dets  tunge  Draaber  falde  '  ; 

i  Dammens  stille  Vande,  de  fortæller  I 

som  Sørgetoner,  der  paa  Sjælen  kalde  \ 

om  Løven  Sagn,  der  dybt  maa  røre  alle.  '; 


Dér  sad  jeg  nys  en  dejlig  Morgenstund 

ved  Dammens  Bred  i  morke  Graners  Lund, 

hvor  Solens  Straaler  sparsomt  Vej  kun  finde, 

og  saa  bevæget  paa  det  stolte  Minde. 

Dets  Skjonliedsry  saa  mange  havde  hentet 

fra  Nord  og  Syd,  fra  Øst  og  Vest;  og  her 

som  i  et  helligt  Tempel  sad  enhver 

og  skued  tavs  paa  Løvemonumentet. 

„Thorvaldsens  Landsmand!  klang  det  i  mit  Bryst; 

mit  danske  Hjerte  svulmede  af  Lyst, 

og  i  min  Sjæl  det  lød  med  lillig  Stemme: 

„i  Danmark  er  jeg  født,  der  har  jeg    hjemme !"  — 

Ja,  Fædreland!  din  stolte  Søn  har  prentet 

i  Klippens  haarde  Stene  ind  din  Ære, 

hver  dansk  maa  da  sin  varme  Tak  frembære 

til  ham,  der  skabte  Løvemonumentet. 

Ja  Tak  til  ham  og  Tak  til  hver  en  Mand, 

der  bringer  dig,  mit  elskte  Fædreland, 

et  Ærens  Blad,  du  i  din  Krans  kan  binde; 

hver  Sejr,  du  kan  i  Aandens  Verden  vinde, 

skal  som  en  Stjerne  paa  din  Himmel  staa. 

Det  er  den  Storhed,  du  maa  haabe  paa, 

det  er  den  Kraft,  der  oprejst  skal  dig  holde, 

naar  grumme  Fjender  dybe  Saar  dig  volde, 

saa  dybe,  at  du  næsten  dig  forbløder; 

det  er  den  Aand,  der  atter  dig  gjenføder, 

det  er  et  Haab,  som  evig  sig  oplukker, 

det  er  et  Liv,  som  ydre  Vold  ej  slukker.  — 

Ja,  Fædreland!  gid  Folket,  som  der  bor 

paa  dine  lyse,  frodiggrønne  Sletter, 

lod  Livet  skride  frem  i  dette  Spor; 

i  dette  har  det  bedst  fuldført  Idrætter. 

Men  Tiden  den  er  syg,  thi  Had  og  Kiv 

og  Bitterhed  i  Landet  fører  Ordet, 

det  er  en  Løgn,  naar  det  skal  kaldes  Liv, 

naar  det  skal  have  Æresplads  ved  Bordet 


i  Danmarks  Højsal.     Bitterhed  og  Kiv 

er  ej  de  Frø,  der  voxe  op  til  Liv. 

Nej,  fælles  Kjærliglied  til  fælles  Minder, 

det  er  det  Liv,  som  ene  sammen  binder. 

Ve  over  dem,  der  tro,  de  store  blive 

ved  at  besudle  Storhed,  ved  at  rive 

de  Idealer  ned,  som  Folket  eje; 

som,  mens  de  Danmarks  Højsal  ren  vil  feje, 

med  Kosten  slaa  til  Ting,  de  ikke  fatte, 

hvis  Værd  de  Smaafolk  aldrig  kan  erstatte. 

Ve  over  dem,  de  bidske  smaa  Profeter, 

der  støde  lydt  i  Selvros'  Bliktrompeter 

og  skraaler  op,  at  Tiden  dem  tilhører; 

i  Tillid  dertil  Næveslag  de  fører 

mod  alt,  der  ikke  passer  deres  Ho'der 

og  spiller  op,  -  men  efter  gale  Noder. 

Ja  ve  dem,  disse  Tidens  smaa  Adepter, 

der  ivrig  lave  deres  Guldrecepter 

men  aldrig  (^uld;  de  store  Lofter  gjøre, 

men  Stordaad  ser  man  aldrig  dem  udføre. 

Det  vilde  ikke  Danmarks  Rige  baade, 


om  slige  Kræfter  dér  fik  Lov  at  raade.  \ 

Det  er  ej  godt,  naar  Selviskhedens  Aand  I 

for  egen  Æres  Skyld  vil  løsne  Baand,  / 

der  Tankerne  og  Hjerter  sammen  binde ;  | 

de  Sejerspalmer,  man  saadan  vil  vinde  ^ 

er  dyrekjøbte.     Hvo,  som  Vind  ndsaar,  j 

skal  liøste  Storm,  saadan  jo  Ordet  gaar.  I 

Hver  yde,  hvad  han  kan  med  frejdig  Lyst,  ^ 
hver  synge  frit  sin  Sang  af  fulde  Bryst; 
men  misbrug  ikke  Sangens  skjonne  Gave 

og  lad  den  aldrig  skurre  i  det  lave;  ; 

lad  os  kun    andres  Fortrin  villig  hylde,  '} 

saaledes  vil  vi  bedst  vor  Plads  udfylde  '^ 

og  derved  blev  en  Mand  ret  aldrig  mindre.  | 

Men  dette  lad  os  altid  fuldt  erindre,  ^ 
at  vi  jo  alle  tjene  samme  Sag, 

at  vi  staa  alle  under  Danmarks  Flag.  < 

Med  Selviskhed  er  Luften  svanger  hjemme,  \ 

o,  at  vi  kunde  Selvet  mer  forglemme  i 

og  vie  dig,  vort  Fædreland,  du  kjære,  \ 

vor  Dygtighed,  vor  Idræt  og  vor  Ære.  ; 


Du  trænger  haardt  til  kraftig  Eniglied,  | 

du  trænger  haardt  til  Samfmidsaandens  Fred,  \ 

du  trænger  til  din  hele  Sonneskare,  \ 

det  er  dit  bedste  Værn  mod  Sorg  og  Fare.  | 

Ufredens  Gift  —  den.  farligste  af  alle  —  | 

kan  bringe  selv  den  største  til  at  falde.  i 

Skjønt  Sønnerne  er  modige  og  stærke  j 

og  skjondt  du  Løver  har  til  Skjoldemærke,  $ 

er  du  dog  ingen  Løve.  —  Engang  vel  I 

dit  Navn  blev  nævnet  lydt  i  Dal,  paa  Fjeld  | 

med  Angst  og  Bæven  —  vidt  ud  over  Jorden  I 

man  skrækkedes  for  Løverne  fra  Norden.  i 

Men  Tiderne  har  røvet  dig  saameget  ^ 
og  Lykken  har  saa  mangen  Gang  dig  sveget; 
nu  er  du  kun  en  lille  Plet  i  Havet, 
men  dog  er  du  saa  rigt  og  skjønt  begavet 
at  vi  med  Stoltheds  Fryd  dit  Navn  fremstamme, 
vor  Kjærlighed,  den  bliver  dog  den  samme. 

Du  er  en  Svane  paa  de  blanke  Vande,  i: 

en  Fredens  Fugl,  der  stolt  paa  Voven  \aigger,  ' 
hos  dig  sig  Kraft  og  Skjonhed  herlig  blande. 

Naar  Modgangs  Søer  over  dig  sig  lukker, 

du  dukke  atter  frem  paa  Bølgekammen 

kun  hvidere  at  skue !    Stolte  Svane, 

i  Hjertets  Indre  luer  Frihedsflanunen, 

stig  op  mod  Skyen  paa  din  høje  Bane ! 

Ja,  stræb  mod  Lyset,  Vingerne  du  strække 

og  brug  din  Evne,  vogt  dig  for  det  lave ! 

en  Fuglefænger  kan  dig  Vingen  stække 

og  sælge  dig  til  Pynt  i  fremmed  Have. 

Ja,  Danmark,  brug  din  Friheds  Naadegave 

og  øs  af  dine  Evners  rige  Kilde 

og  lad  ej  Splid  og  Avind  undergrave 

den  Grrund,  hvorpaa  vi  gjerne  bygge  vilde. 

Kald  Sønner  frem,  der  ærlig  ville  stræbe 

at  værne  om  din  Storhed  og  din  Ære, 

da  vil  det  Sprog,  der  klinger  fra  vor  Læbe, 

en  Lovsang  for  din  Storhed  engang  være.  ^  . 

Da  vil  det  Sværd,  som  fast  i  Haand  du  spænder,         ; 

—  som  djærvt  du  drage,  naar  med  Spot  dig  kalde       ^ 

til  Kampen  for  din  Frihed  grumme  Fjender,  —  i 

med  Centnervægt  paa  Avindsmanden  falde.  > 


Da  skal  du  staa  som  han,  der  dybt  har  prentet 
i  Klippens  Sten  dit  Navn,  til  senest  Alder, 
Da  skal  du  staa  som  Løvemonumentet 
til  Alpekjædens  Stenvæg  engang  falder. 

